Document ID: 31994D0198

Odločba Komisije
z dne 7. aprila 1994
o posebnih pogojih za uvoz ribiških in proizvodov iz ribogojstva s poreklom iz Brazilije
(94/198/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1] in zlasti člena 11 Direktive,
ker je skupina strokovnjakov Komisije opravila inšpekcijski obisk v Braziliji, da bi preverila pogoje, pod katerimi se ribiški proizvodi proizvajajo, skladiščijo in odpremijo v Skupnost;
ker se lahko predpisi brazilske zakonodaje v zvezi z zdravstvenim inšpekcijskim nadzorom in spremljanju ribiških proizvodov štejejo za enakovredne tistim iz Direktive 91/493/EGS;
ker je Zvezna inšpekcijska služba (SIF), pristojni brazilski organ, sposobna učinkovito preverjati uporabo veljavnih zakonov;
ker mora postopek za pridobivanje zdravstvenega spričevala iz člena 11(4)(a) Direktive 91/493/EGS prav tako zajemati opredelitev vzorca spričevala, minimalne zahteve v zvezi z jezikom(-i), v katerem(-ih) ga je treba pripraviti, in kvalifikacije osebe, ki ima pooblastila za njegovo podpisovanje;
ker je treba v skladu s členom 11(4)(b) Direktive 91/493/EGS na pakiranja ribiških proizvodov namestiti oznako, ki navaja ime tretje države in številko odobritve obrata izvora;
ker se mora v skladu s členom 11(4)(c) Direktive 91/493/EGS sestaviti seznam odobrenih obratov; ker se mora navedeni seznam sestaviti na podlagi sporočila SIF Komisiji; ker mora zato SIF zagotavljati skladnost s predpisi, ki jih v ta namen določa člen 11(4) Direktive 91/493/EGS;
ker SIF uradno zagotavlja skladnost s pravili iz poglavja V Priloge k Direktivi 91/493/EGS in izpolnjevanje zahtev, enakovrednih tistim iz navedene direktive, za odobritev obratov;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Zvezna inšpekcijska služba (SIF) je pristojni organ v Braziliji za preverjanje in potrjevanje skladnosti ribiških proizvodov z zahtevami Direktive 91/493/EGS.
Člen 2
Ribiški proizvodi s poreklom iz Brazilije morajo izpolnjevati naslednje pogoje:
1. vsako pošiljko mora spremljati oštevilčeni izvirnik pravilno izpolnjenega, podpisanega in z datumom opremljenega zdravstvenega spričevala, ki obsega en list, v skladu z vzorcem iz Priloge A k tej odločbi;
2. proizvodi morajo prihajati iz odobrenih obratov, navedenih v Prilogi B k tej odločbi;
3. razen v primeru zamrznjenih ribiških proizvodov v razsutem stanju in namenjenih za proizvodnjo konzerviranih živil morajo imeti vsa pakiranja navedeno besedo "Brazilija" in številko odobritve obrata izvora z neizbrisnimi črkami.
Člen 3
1. Spričevalo iz točke 1 člena 2 se mora sestaviti v najmanj enem uradnem jeziku države članice, kjer se opravljajo pregledi.
2. Spričevalo mora navajati ime, položaj in podpis predstavnika SIF ter uradni žig slednjega, ki je drugačne barve kakor druge oznake na spričevalu.
Člen 4
Ta odločba se začne uporabljati od 1. junija 1994.
Člen 5
Ta odločba je naslovljena na države članice.
V Bruslju, 7. aprila 1994

Labels: 0
3
18
6